Die windpomp

Die Windpomp is 'n Afrikaanse rolprent wat op 25 April 2014 in teaters begin draai het en op 12 September 2014 op DVD vrygestel is. Die film is deur ZenHQ Films en Times Media Films vervaardig. Dit is in Kaapstad in die Wes-Kaap verfilm.

Die Windpomp is aanvanklik in 2011 as 'n kortfilm vir die AFDA-filmskool geskiet. Dit het 11 AFDA-pryse verower waarna dit as Suid-Afrika se amptelike inskrywing vir die Studente Oscars ingeskryf is. Na hierdie suksesse is daar begin om dit as 'n vollengte rolprent te ontwikkel.

 Genre 
Romantiese drama met elemente van fantasie. Dit het 'n ouderdomsperk van 13 jaar.

 Hoofrolspelers 
 Leandie du Randt as Margot
 Ian Roberts as Rossouw
 Armand Greyling as Henri
 Grethe Fox as tannie Miggie
 Marga van Rooy as Tannie
 Sean-Marco Vorster as Pieter
 Barbara Marie Immelman as 'n verpleegster
 Maridi Jooste as Miggie
 Roland Reed as Japie
 Marko van der Colff as Oupa Hendrik
 Euodia Sampson as Karmienella
 Ivan Abrahams as dominee Greeff
 Alice Godfrey as Elbie

 Storielyn 
Die storie handel oor 17-jarige Hendri wat noodgedwonge op die voorstoep van sy seniele, teruggetrokke oupa in 'n aftree-oord beland. Hendri kom gou agter dat daar soveel meer geheime hier skuil as wat hy ooit sou kon raai en dat die grootste geheim van als hom net dalk die liefde van sy lewe kan kos.

 Toekennings 
 Toekenning  Kategorie  Naam  UitkomsSilwerskermfees Toekennings 2014(kykNET)Beste FilmWenBeste RegisseurEtienne FourieWenBeste DraaiboekEtienne FourieWenBeste KinematografieJohan PrinslooNominasieBeste Oorspronklike MusiekJohnny de RidderWenBeste RedigeringMario KowarzNominasieBeste AkteurArmand GreylingNominasieBeste AktriseLeandie du RandtNominasieBeste Vroulike ByspelerMarga van RooyWen

 Sien ook 
 Lys van Afrikaanse rolprente

Kategorie:Afrikaanse rolprente
Kategorie:Fantasierolprente
Kategorie:Romantiese rolprente
Kategorie:Suid-Afrikaanse rolprente